নেদরোমার বড় মসজিদ

নেদরোমার বড় মসজিদ (আরবি: الجامع الكبير بندرومة; এছাড়াও বড় মসজিদ (আরবি: الجامع الكبير) নামে পরিচিত) আলজেরিয়ার তলেমচেন প্রদেশ থেকে প্রায় ৭৭ কিলোমিটার দূরে নেদরোমার শহরে অবস্থিত একটি ঐতিহাসিক মসজিদ। ১১৪৫ সালে মসজিদটি প্রতিষ্ঠিত হয় এবং আলমোরাভিড সাম্রাজ্যের প্রাচীনতম মিম্বর বিশিষ্ট মসজিদ। স্থাপত্য একই যুগের অন্যান্য আলমোরাভিড ধর্মীয় ভবনের মতো মসজিদটিও অনুরূপ নকশায় নির্মাণ করা হয়েছে। নকশাতে চারিদিকে দেওয়াল দিয়ে ঘিরে মাঝে একটি আয়তকার অযুখানা রয়েছে। ক্বিবলা দেওয়ালের (যেদিকে মিম্বর থাকে) সাথে খিলান রয়েছে। নামাজঘরের মাঝের স্তম্ভের দক্ষিণে সমানভাবে ভারবহনে নয়টি স্তম্ভ রয়েছে। তিনটি স্তম্ভ অযুখানার কিছু অংশের সাথে যুক্ত হয়েছে এবং একটি চিত্রশালা গঠন করেছে। অযুখানার দীর্ঘতম দিকটি কিবলা দেয়ালের সাথে সমান্তরালভাবে এবং এটি চিত্রশালার নিকটে অবস্থিত। উপরে দিক থেকে দেখতে ভবনটি আয়তক্ষেত্রাকার আকারের মতো এবং একটি অপরটির সাথে পাশাপাশি লেগে টালিকর্ম দিয়ে ছাদটি গঠিত। ছাদের মাঝখানটি সামান্য প্রশস্ত এবং মিহরাবের উপরে আড়াআড়িভাবে যুক্ত হয়ে শেষ হয়। বৃত্তাকার আকৃতির খিলানটি স্তম্ভগুলির সাথে যুক্ত হয়েছে। মিহরাবটিতে কোন প্রকার সাজসজ্জা করা হয়নি। প্রাথমিক ভবনে মিনারটি নির্মাণ করা হয়নি, পরে ১৩৪৮ সালে নামাজঘরের অভ্যন্তরে মসজিদের ভবনের অন্যতম বৈশিষ্ট্য অনুসারে যোগ করা হয়। মসজিদটির জন্য বিশেষভাবে গঠন করা কমিটি মিনার নির্মাণের সময় নির্ধারণ করে এবং পাথরের খোদাই অংশ দিয়ে মিনারটি তৈরি করা হয়েছে। আরও দেখুন মসজিদের তালিকা আফ্রিকার মসজিদের তালিকা আলজেরিয়ার মসজিদের তালিকা তথ্যসূত্র গ্রন্থপঞ্জি বৌরৌইবা, আর, আরব-ইসলামিক ধর্মীয় স্থাপত্যে আলজেরিয়ার অবদান, আলগের : ওপিএনএ, ১৯৫৬. জি. মারিয়াস, পশ্চিমা মুসলিম স্থাপত্য, তিউনিসিয়া, আলজেরিয়া, স্পেন এবং সিসিলি, প্যারিস : গ্রাফিক আর্টস অ্যান্ড ক্রাফ্টস, ১৯৫৭, পৃষ্ঠা ৮৭ বহিঃসংযোগ